Frank Jensen skifter det nordjyske ud med en tilværelse i København. Det skriver Nordjyske. Den tidligere justitsminister flytter sammen med hustruen Jane Frimand i København på grund af sit nye job som direktør for Telecom Scandinavia. - Jeg arbejder i København og bor der hele ugen. Jeg er nu ude af politik, og det betyder, at jeg har fået en anderledes hverdag med flere friaftener. Desuden er vores børn blevet voksne og flyttet hjemmefra, så Jane og jeg har valgt, at vi nu vil have en hverdag sammen og ikke blot i weekender og ferier, siger Frank Jensen til avisen. Han beholder sin post som bestyrelsesformand for Aalborg Universitet.

Referat:
Tidligere justitsminister Frank Jensen flytter fra Aalborg og Nordjylland.